**Oznámenie o začatí verejných ex post konzultácii**

Ministerstvo vnútra Slovenskej republiky oznamuje, že dňa 28. apríla 2023 začína verejné ex post konzultácie s podnikateľskými subjektmi k ex post hodnoteniu nasledovnej regulácie v súlade s Jednotnou metodikou na posudzovanie vybraných vplyvov (ďalej len „JM“):

**Gestor právneho predpisu:** Ministerstvo vnútra Slovenskej republiky

**Názov právneho predpisu:** Zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov (ďalej len „zákon“)

**Špecifikácia:**

**Lokalizácia:** § 120 ods. 2 zákona

**Číslo regulácie:** 14

**Dôvod zaradenia do registra:** JM 10.3 písm. d)

**Stručný opis regulácie:**

§ 120 ods. 2 zákona ustanovuje povinnosti pre držiteľa vozidla pri trvalom vyradení vozidla z evidencie, ktoré nepodlieha spracovaniu podľa zákona č. 79/2015 Z. z. o odpadoch, t. j. jedná sa o vozidlá iných kategórií, ako M1, N1 a L2. Alternatívne sú v tomto ustanovení uvedené možnosti odovzdania dokladov od vozidla a tabuľky s evidenčným číslom, nahradenie takéhoto postupu v prípade neexistencie vozidla, potvrdenie príslušného orgánu, že vozidlo bude mať historickú hodnotu alebo potvrdenie o nadobudnutí vozidla do historických zbierok. Podľa odseku 10 tohto paragrafu je možné pri trvalom vyradení vozidla z evidencie, ktoré nepodlieha spracovaniu, použiť aj elektronickú službu.

**Znenie podnetu z podnikateľského prostredia:**

Prehodnotenie povinností odovzdávať doklady osvedčenie o evidencii časť I a časť II pri trvalom vyradení vozidiel, ktoré podliehajú odovzdaniu na spracovanie podľa zákona č. 79/2015 Z. z. o odpadoch. Tieto povinnosti vyplývajú aj pri dočasnom vyradení vozidla, kde najmä povinnosť odovzdania osvedčenia o evidencií časť I a časť II bola počas mimoriadnej situácie súvisiacej s vírusom COVID-19 bola liberalizovaná.

**Termín ukončenia verejných konzultácii:** 1. júna 2023

**Predbežné hodnotenie návrhu gestorom:**

Odbor dokladov a evidencií Prezídia PZ zastáva názor, že súčasná právna úprava pri trvalom vyraďovaní vozidiel z evidencie, ktoré nepodliehajú spracovaniu, je postačujúca a nepovažujeme za potrebné meniť legislatívnu úpravu, ktorá by sa minimálnym spôsobom dotkla podnikateľského prostredia. Pri osobnom podaní žiadosti o vyradenia vozidla z evidencie, ktoré nepodlieha spracovaniu, je držiteľ vozidla povinný odovzdať doklady od vozidla osvedčenie o evidencii časť I, časť II a tabuľky s evidenčným číslom s výnimkou ustanovených prípadov. V prípade využitia elektronickej žiadosti o vyradenie vozidiel z evidencie je držiteľ vozidla povinný odovzdať dopravnému inšpektorátu pôvodne vydané osvedčenie o evidencii časť I, osvedčenie o evidencii časť II, ak bolo vydané, a tabuľku s evidenčným číslom s výnimkou ustanovených prípadov. Na ponechaní povinnosti odovzdávať pri trvalom vyradení vozidiel z evidencie osvedčenie o evidencii časť I, časť II a tabuľky s evidenčným číslom s výnimkou ustanovených prípadov trváme z dôvodov možného zneužitia dokladov a tabuliek, ktoré môžu byť predmetom potenciálneho zneužitia. Odovzdávanie dokladov a tabuliek s evidenčným číslom považujeme za jednoznačné preukázanie správneho vozidla, čo môže napomôcť aj občanom pri určení správneho vyraďovaného vozidla.

Verejné ex post konzultácie je možné vykonať formou dotazníka, ktorý je prílohou tohto oznámenia a je zverejnený na webovom sídle Ministerstva hospodárstva SR.

Vy plnený dotazník zašlite na email ode.ppz@minv.sk.

**Kontaktná osoba: plk. Ing. Boris Križánek** **boris.krizanek@minv.sk**

09610 50230, 09610 50357

Príloha

**Dotazník k ex post hodnoteniu regulácie č. 1**

**Lokalizácia hodnotenej regulácie:** § 120 ods. 2 zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov

**Identifikačné údaje subjektu** (meno a priezvisko/obchodné meno, trvalý pobyt/sídlo, IČO):

**Kontaktné údaje subjektu** (tel. číslo/e-mail):

|  |
| --- |
| 1. Je pre Vás vyhovujúce súčasné znenie hodnotenej regulácie?
 |

|  |
| --- |
| 1. Uveďte náklady, ktoré Vám hodnotená regulácia spôsobuje:
2. Ekonomické náklady
3. Časové náklady **-** uveďte osobitne čas potrebný na odovzdávanie dokladov osvedčenie o evidencii časť I, časť II a tabuliek s evidenčným číslom (v min.):
4. Iné
 |

|  |
| --- |
| 1. Uveďte výšku Vašich nákladov spojených s odovzdávaním dokladov osvedčenie o evidencii časť I, časť II a tabuliek s evidenčným číslom a popíšte spôsob akým ovplyvňuje regulácia výšku týchto nákladov:
 |

|  |
| --- |
| 1. Uveďte koľko dokladov osvedčenie o evidencii časť I, časť II a tabuliek s evidenčným číslom odovzdávate po vyradení vozidiel z evidencie mesačne príp. ročne?
 |

|  |
| --- |
| 1. Uveďte a popíšte Váš návrh na riešenie problému na zlepšenie regulácie s prihliadnutím na zámer zavedenej regulácie:
 |

ĎAKUJEME ZA VYPLNENIE A ZASLANIE DOTAZNÍKA NA ADRESU: ode.ppz@minv.sk